cyanic-selkie/wikianc huggingface dataset:
John Bartram
Traxectoria
Naceu no seo dunha familia cuáquera, quedou orfo de nai aos dous anos e quedou ao coidado duns tíos, moi interesado nas plantas axudando nas tarefas agrícolas adquiriu moitos coñecementos sobre elas. En 1729 mercou uns terreos en Kingsessing, a carón do río Schuylkill, preto de Filadelfia e fundou o primeiro xardín botánico dos Estados Unidos. Viaxou por case todo o leste dos Estados Unidos na procura de novas plantas, dende o lago Ontario no norte ata Florida no sur e o río Ohio no oeste. Moitas das plantas que recolleu acabaron en coleccións europeas. Introduciu en América algunhas plantas europeas e fixo experimentos de hibridación. Con Benjamin Franklin foi un dos fundadores da Sociedade Filosófica Americana en 1742. Dende 1765 foi botánico real.
Dornelas, Mos
Santa María de Dornelas ou Santa Mariña de Dornelas é unha parroquia que se localiza no concello de Mos. Segundo o IGE en 2014 tiña 662 habitantes (309 homes e 353 mulleres), once máis que en 2004 (357 mulleres e 294 homes), e os mesmos que en 1999. Ten 4 entidades de poboación.
O Monte, Piñeiro, Silleda
O Monte é un lugar da parroquia de Piñeiro no concello pontevedrés de Silleda. No ano 2007 estaba deshabitado, se ben no 2000 aínda vivía alí xente.
Labor Gallega (A Habana)
Historia e características
Subtitulada Ilustración mensual, apareceu en decembro de 1913. Tivo como precedente a Pro-Galicia. Revista ilustrada de periodicidade variable, estaba dirixida por Juan Vicente Martínez Quelle, e foi voceiro das sociedades galegas de instrución en América. De tendencia anticaciquil, estivo próxima a Acción Gallega. Entre os seus colaboradores estaban: Ramón Cabanillas, Enrique Zas, Severino T. Solloso, Manuel Gondell Linares, José María Calveiro, Senén Rendueles, Enrique Rivera Suárez, Juan Rivero, Juan Beltrán, Antonio Freire Montero e Abdón Rodríguez Santos. Incluíu temas culturais e pedagóxicos, poesías e narracións, relatos de viaxes e notas de carácter histórico. A partir de maio de 1916 pasou a denominarse Labor Gallega en Cuba. Cesou a súa edición en febreiro de 1917.
Fëanor
Personaxe
Cando atinxiu o cumio do seu poder, Fëanor, "no meirande dos seus logros, capturou a luz das dúas árbores para crear os tres Silmarils, tamén coñecidos como Grandes Xoias, malia non seren meras pedras escintilantes, senón seres vivos, imperecedoiros e sagrados" Non se explica en detalle como Fëanor foi quen de crear estes obxectos. Nin sequera os Valar, Aulë incluído, podían igualalos, e de feito o propio Fëanor era incapaz de copialos, pois durante a súa creación insuflara neles parte da súa esencia. No universo de Tolkien, o valor dos Silmarils era case que infinito, mesmo para os Valar, pois eran únicos e insubstituíbeis.
Entrementres, Melkor foi a Avathar no sur de Aman na procura da maléfica criatura arácnida Ungoliant. Esta axudou a Melkor a destruír as Dúas Árbores, e despois ambos foron a Formenos, asasinaron a Finwë e roubaron os tres Silmarils. Logo escaparon a través do Helcaraxë, ou Xeo Compacto, cara ao norte de Beleriand.
Agora os Valar e os Eldar comprendían plenamente o alcance da traizón de Melkor. Fëanor, ao saber dos crimes de Melkor, deulle o nome de "Morgoth", ou "Inimigo Escuro do Mundo", polo cal o coñecerían por sempre os Elfos. Agora en calidade de Rei dos Noldor, Fëanor pronunciou o discurso máis apaixonado nunca dado en Arda, aínda que inadvertidamente contaminado pola maldade de Morgoth. Nel arremeteu contra o Grande Inimigo, mais por mor da influencia deste, tamén culpou aos Valar das accións de Morgoth. Convenceu á maioría do seu pobo de que como os Valar os abandonaran, debían seguilo na súa viaxe á Terra Media para loitar contra Morgoth. Fëanor pronunciou entón xunto cos seus sete fillos un terríbel xuramento: loitar contra todo aquel que retivese os Silmarils, xa for Elfo, Home, Maia ou Vala, e invocou a Ilúvatar como testemuña. Isto pasou a coñecerse como o Xuramento de Fëanor e máis adiante foi motivo de grandes traxedias na Terra Media, en especial para os seus sete fillos.
Na cultura popular
No álbum Nightfall in Middle-Earth de Blind Guardian de 1998 a canción 'The Curse of Feanor' contén o seu xuramento de perseguir a Morgoth.
Os Ánxeles
O nome da cidade é pronunciado /lɒs ˈændʒəˌlɪs/ polos seus residentes anglofalantes, e /los aŋheles/ polos seus hispanofalantes. Aos habitantes dos Ánxeles chámaselle ás veces "Angelenos" en inglés.
Xeoloxía
Os Ánxeles está suxeito a numerosos terremotos debido á súa localización no cinto de lume do Pacífico. A inestabilidade xeolóxica da zona produciu numerosas fallas, que causan aproximadamente 10.000 terremotos anuais no sur de California, con todo, a maioría dos movementos sísmicos son de baixa intensidade e xeralmente non son percibidos polas persoas O sistema de falla de San Andreas, que se sitúa no límite entre a placa do Pacífico e a placa norteamericana, pasa pola área metropolitana dos Ánxeles. O segmento da falla que pasa polo sur de California experimenta un gran terremoto aproximadamente cada 110 a 140 anos, e os sismólogos advertiron sobre o próximo "grande", xa que o último gran terremoto foi o terremoto de Fort Tejon de 1857. Os principais terremotos ocorridos na área inclúen o Northridge en 1994, o de Whittier Narrows en 1987, o de San Fernando en 1971 preto de Sylmar e o de Long Beach en 1933.
Salmonete de lama
O salmonete de lama (Mullus barbatus) é unha especie de peixe da familia Mullidae. Encóntrase principalmente no mar Mediterráneo e Atlántico Norte. A súa cor característica entre rosado e vermello deulle o nome popular de 'salmonete' ('pequeno salmón'), usado tanto en España como en Portugal. Salmonete tamén é o de rocha (Mullus surmuletus ). En Francés chámaselle “rouget-barbet” e en inglés “red mullet”—en razón á súa cor—, en italiano “triglia” —que pode ser di scolglio ou di fango—, en alemán “Meerbarbe”, que alude as súas barbas.
National Basketball Association
A orixe da NBA
Tras a fin da temporada 1948−49 uníronse á BAA o resto dos equipos da NBL: Syracuse, Anderson, Tri-Cities, Sheboygan, Denver e Waterloo. Así, o 3 de agosto de 1949 a BAA acordou fusiónase coa NBL. Para evitar problemas legais, aínda que se mantiña o corpo directivo da BAA, o nome da liga foi mudado nacendo a National Basketball Association. A nova liga tiña dezasete franquías situadas nunha mestura de cidades grandes e pequenas, así como grandes pavillóns e pequenos ximnasios. Desde 1950 até 1953 a NBA contou con once franquías, descendendo na temporada 1953−54 a oito, o que supuxo o menor número de equipos da súa historia. Todas esas franquías aínda se encontran na liga: os New York Knicks, os Boston Celtics, os Golden State Warriors, Los Angeles Lakers, os Royals/Kings, os Detroit Pistons, os Atlanta Hawks e os Nationals/76ers. Este proceso de redución de equipos fixo que as franquías das cidades máis pequena se desprazasen a cidades máis grandes. Os Hawks traladáronse das "Tri-Cities" a Milwaukee en 1951, e despois a St. Louis en 1955; os Royals de Rochester a Cincinnati en 1957; e os Pistons de Fort Wayne a Detroit en 1957.
Dominio Celtic e expansión
miniatura|esquerda|[[Bill Russell defendendo a Wilt Chamberlain en 1966.]] En 1957, o pivote novato Bill Russell incorpórase aos Boston Celtics, equipo que xa contaba cun dos mellores bases da liga, Bob Cousy, e un dos adestradores máis laureados da historia da NBA, Red Auerbach. Con Russell, este equipo converteríase nunha auténtica lenda, gañando once aneis nas trece tempadas nas que estivo en activo. En 1959 o pivote Wilt Chamberlain chegou aos Warriors e en pouco tempo converteuse nun dos xogadores máis dominantes que endexamais pisara unha cancha de baloncesto, establecendo todo tipo de récords en puntos e rebotes, e chegando, incluso, a anotar 100 puntos ou apañar 55 rebotes nun só partido. A súa rivalidade con Russell é recordada como unha das máis grandes na historia do deporte estadounidense.
Durante ese período a NBA fortaleceuse co movemento dos Minneapolis Lakers aos Ánxeles, dos Philadelphia Warriors a San Francisco, dos Syracuse Nationals a Filadelfia e dos St. Louis Hawks a Atlanta, ademais da incorporación das primeiras franquías de expansión. Os Chicago Packers (agora Washington Wizards) convertéronse no noveno equipo da NBA en 1961. De 1966 a 1968, a liga pasou de 9 a 14 equipos, coa incorporación dos Chicago Bulls, os Seattle SuperSonics (agora Oklahoma City Thunder), os San Diego Rockets (que se trasladaron a Houston catro anos máis tarde), os Milwaukee Bucks e os Phoenix Suns.
Gañando popularidade
En 1992 o equipo olímpico de baloncesto dos Estados Unidos incluíu por primeira estrelas da NBA, contando con Michael Jordan con estandarte, xunto con Bird, Johnson, Pippen, David Robinson, Patrick Ewing, Clyde Drexler, Karl Malone, John Stockton, Chris Mullin, Charles Barkley e Christian Laettner. Este equipo é aínda hoxe coñecido como o Dream Team, o equipo dos soños. Todos os xogadores deste equipo foron incluídos no Basketball Hall of Fame excepto Laettner. No ano 1995, a NBA expandiuse ao Canadá coa chegada á liga dos Vancouver Grizzlies e dos Toronto Raptors. Con todo, en 2001, os Vancouver Grizzlies trasladáronse a Memphis, e deixaron aos Raptors coma o único equipo canadense na NBA. En 1996, a NBA creou unha liga feminina, a Women's National Basketball Association (WNBA). En 1998, os propietarios da NBA comezaron un peche patronal que durou 191 días e rematou o 18 de xaneiro de 1999. Coma resultado deste lockout, a tempada 1998-99 foi reducida de 82 a 50 partidos (o 61% dunha temporada normal), e o All-Star Game foi cancelado. Os San Antonio Spurs gañaron o seu primeiro campionato, o primeiro dun antigo equipo da ABA, ao gañar aos New York Knicks, quen foron os primeiros e únicos aínda hoxe en día en chegar ás Finais da NBA quedando en oitava posición na tempada regular.
Tempada Regular
Cada ano, en febreiro, a interrómpese a tempada regular para celebrar NBA All-Star Game. Os fans de todo o mundo votan a través de Internet aos seus xogadores preferidos, os máis votado en cada posición e en cada conferencia gañan un oco no quinteto do equipo All-Star da súa conferencia. Os adestradores son os encargados de elixiren os 14 xogadores restantes. Así, os equipos das Conferencias Oeste e Leste enfróntanse nun partido, sendo galardoado o xogador que mellor actuación faga durante o encontro co premio de MVP do All-Star. Outra atraccións da fin de semana das estrelas é o "Rising Stars Challenge", onde se xuntan os mellores novatos e xogadores de segundo ano para disputar un encontro, actualmente de forma que se enfrontan os xogadores estadounidenses contra os do resto de mundo. Ademais destacan o "Skills Challenge", onde os xogadores compiten nunha carreira con obstáculos; o "Three Point Contest" (do inglés: Concurso de Triplas), onde os mellores lanzadores da liga sen enfrontan para comprobar que lanza mellor de tres puntos; e o "Slam Dunk Contest" (do inglés: Concurso de Mates), onde os xogadores procuran facer o mate máis interesante de acordo a un xurado.
Playoffs
Os Playoffs da NBA comezan a finais de abril, con oito equipos de cada conferencia clasificados. Os tres campións de cada división, xunto co seguinte equipo con mellor balance de vitorias-derrotas, son os catro cabezas de serie da eliminatoria. Os seguintes catro equipos con peor balance ocupan os outro catro lugares.
Ter un récord máis alto ofrece varias vantaxes, xa que o primeiro clasificado xoga contra o oitavo, o segundo contra o sétimo, o terceiro contra o sexto e o cuarto contra o quinto, é dicir, ter un mellor balance normalmente significa enfrontarse a un equipo máis feble. A franquía con mellor balance en cada unha das series ten vantaxe de campo en cada serie de playoffs, incluíndo a primeira rolda. Isto significa que se, por exemplo, o equipo que recibe o quinto clasificado ten mellor balance que o cuarto clasificado (polo feito de ser campións de división), o quinto tería vantaxe de cancha, a pesar de que o cuarto equipo teña un posto na clasificación máis alto. Por tanto, o equipo con mellor balance na tempada regular ten garantida a vantaxe de campo en todas as series que xogue. Por exemplo, en 2006, os Denver Nuggets gañaron 44 partidos e ocuparon a terceira praza nos Playoffs, o seu opoñente, que ocupaba o sexto posto, eran Los Angeles Clippers, que gañaran 47 e terminaran segundos na División Pacífico. Aínda que Denver gañou o título da súa división, máis débil, os Clippers tiveron vantaxe como locais e gañaron a serie en 5 partidos.
1536
Outros
Historia ano a ano
Voz en off
Como un recurso creativo
O xénero do cine negro está especialmente asociado coa técnica de voz en off.
Como un recurso pedagóxico ou descritivo
As retransmisións deportivas en directo tamén empregan a miúdo voces en off feitas por locutores expertos, que narran as xogadas sobre o vídeo do evento deportivo.
Lionel Messi
Tempada 2007-08
A tempada 2007/2008 seguiu adiante e o FC Barcelona non gañou título ningún, aínda que estivo moi preto de logralo, chegando a semifinais na Copa do Rei e na Liga de Campións. Porén, a tempada quedou marcada pola boa actuación do arxentino, que marcou mais de 10 goles na liga regular, 6 en champions e fixo unha boa actuación na Copa do Rei.
Vicente Engonga
Como xogador
Tras non renovar co Mallorca no 2002 ficha polo Real Oviedo de Segunda División, tras seis meses ficha polo Coventry City da Second Division inglesa, equipo no que se retirou.
Lionel Messi
Selección nacional
Posteriormente debutou na Copa Mundial de Alemaña en 2006 no segundo partido de Arxentina, ante Serbia e Montenegro. Arxentina chegou ata os cuartos de final e o xogador disputou tres partidos e marcou 1 gol. Tamén participou nos Xogos Olímpicos de 2008, en Pequín, nos que Arxentina gañou a medalla de ouro.
Lugares de Alfoz
miniatura|Casa do concello. Galicia → Parroquias de Galicia → Lugares de Galicia → Lugares de Alfoz
Sen novas de Gurb
Sen novas de Gurb é unha novela en lingua castelá de Eduardo Mendoza, co título orixinal de Sin noticias de Gurb. Apareceu por entregas no xornal El País, e foi publicada en 1991 por Seix Barral. Foi traducida ao galego por Antón Lado e publicada en 2010 por 2.0 editora. Amais, traduciuse ao inglés, francés, alemán, italiano, dinamarqués, romanés, polonés, búlgaro e esperanto.
Trama
Dous alieníxenas son enviados ao planeta Terra, e aterran preto de Barcelona. Un deles, Gurb, toma a aparencia da cantante galega Marta Sánchez e dedícase a investigar a vida humana. Porén, pérdese e non lle dá novas ao seu xefe (o narrador), que marcha explorar a cidade pola súa conta. Nun principio toma a imaxe do Conde-Duque de Olivares, e vai mudando a aparencia segundo as circunstancias, modificando de forma improvisada os obxectivos da misión.
Así, mentres anda na procura de Gurb, vai coñecendo a vida da cidade e dos seus habitantes. Nese momento a vila prepárase para os Xogos Olímpicos de 1992, a pesar do cal a cidade está organizada de forma caótica, facendo críticas veladas ás institucións como o Concello, a Generalitat de Cataluña e o Goberno de España. O alieníxena vaise integrando nas incomprensibles e absurdas actividades da vida cotiá. Analiza por exemplo as diferenzas sociais entre xente rica e xente pobre, diferenciando os barrios de San Cosme e Pedralbes. No seu proceso de socialización faise amigo dunha parella maior que rexenta un bar, e faille as beiras a unha veciña.
Tratado de Waitangi
Antecedentes
Os continuos disturbios e a acción legal da Declaración de independencia, levaron a que a Oficina Colonial enviase o capitán William Hobson a Nova Zelandia para reclamar a soberanía da Coroa británica e negociar un tratado cos maorís.
Francisella tularensis
Factores de virulencia
Existen outros varios xenes de virulencia supostos pero non se caracterizou a súa función na patoxenicidade de F. tularensis.
Xenética
O xenoma de F. tularensis contén elementos de tipo transposón infrecuentes, que lembran a outros similares que se encontran en organismos eucarióticos.
Uso como arma biolóxica
Ao finalizar o programa de guerra biolóxica dos EEUU en 1969, unha das sete armas biolóxicas estandarizadas que se desenvolveron foi F. tularensis.
Debido á súa baixa dose infecciosa, á súa facilidade de espallarse en forma de aerosol e a que ten unha alta virulencia, F. tularensis clasifícase como axente de bioterrorismo do tipo Axente Selectivo de clase A polo goberno dos Estados Unidos (a mesma categoría que Yersinia pestis, e os virus da varíola e Ebola).
Xosé Anxo Laxe
Traxectoria
No 2012 pasou a formar parte do partido Compromiso por Galicia, da que é secretario local en Lugo
Louredo, Mos
San Salvador de Louredo é unha parroquia do concello de Mos. Segundo o IGE en 2014 tiña 1626 habitantes (813 homes e 813 mulleres) distribuídos en 11 entidades de poboación. Segundo o padrón municipal en 2004 tiña 1197 habitantes (605 mulleres e 592 homes), 162 máis ca en 1999.
Provincia de Cosenza
Cosenza é unha das cinco provincias que compoñen a rexión italiana de Calabria. A súa capital tamén se chama Cosenza.
Teoría da guerra xusta
Principios da Ius ad bellum
Este principio estipula que todas as opcións non violentas, deben previamente ser agotadas antes de que o uso da forza poida ser xustificado. Opcións diplomáticas, sanacións e outros métodos non militares deben establecer regras antes de rematar cas hostilidades.
Ius post bellum
A idea pódese rastrexar a nivel histórico dentro do eido da guerra xusta. O problema reside na propia definición do concepto dependente do campo no que se debata, por poñer un exemplo, nos estudos de dereito internacional non se adoita empregar de xeito total como categoría independente, namentres que na filosofía política adoita ser considerada na súa totalidade. Isto afecta por tanto ao concepto e a súa utilidade, dependendo se o tratamos de xeito moral ou legal.
María Vázquez Suárez
Traxectoria
Filla de Joaquín Vázquez Fernández. Estudou na Normal da Coruña onde se graduou en 1913. En 1918 obtivo praza na escola de nenas da Pobra do Caramiñal onde exerceu 12 anos. En 1929 obtivo praza na escola nº 2 de Miño. Nesta etapa frecuentou os ambientes republicanos e coa chegada da República, identificouse coa reforma pedagóxica, asistiu a cursos de perfeccionamento na Coruña e organizou excursións escolares a fábricas e monumentos. miniatura|300px|Maruja coas súas alumnas, posiblemente na Pobra do Caramiñal. Desenvolveu tamén unha actividade política e sindical, integrándose na agrupación socialista de Miño, e realizou a súa primeira intervención nun mitin político en 1932. Participación en campañas e mitins con discursos centrados nas políticas educativas e na defensa dos dereitos das mulleres. Colaborou coa Liga Internacional de Mujeres Ibéricas e Hispano Americanas e a Agrupación Femenina Republicana. En 1933 afiliouse á FETE-UGT e en 1935 ocupou o cargo de vicetesoureira.
Ela e Mercedes Romero Abella son as dúas mestras executadas na represión fascista.
A rendición de Breda
Contexto histórico
Para entender desde un punto de vista histórico esta obra de Velázquez, hai que remontarse un pouco ao que estaba a suceder desde finais do século XVI e principios do XVII. Os Países Baixos (liderados polo seu nobre máis importante, Guillerme de Orange) estaban inmersos na guerra dos oitenta anos ou guerra de Flandres, na que loitaban por independizarse de España.
Aeroporto internacional de Incheon
O aeroporto internacional de Incheon, tamén coñecido como aeroporto internacional de Seúl-Incheon, é o aeroporto máis grande de Corea do Sur e un dos máis concorridos do mundo. Dende o ano 2005 vén sendo considerado o mellor aeroporto do mundo por Airports Council International. Tamén foi elixido o aeroporto máis limpo e o que ten o mellor tránsito internacional do mundo por Skytrax.
Werner Sombart
Inicio da carrreira: socialismo e economía
Como economista e especialmente como activista social, Sombart era entón visto como un radical de esquerdas, e tan só recibiu — após algúns traballos prácticos como síndico avogado na Cámara de Comercio de Bremen— unha proposta como profesor adxunto na Universidade de Breslau. A pesar de que facultades de universidades eminentes como Heidelberg e Freiburg ofrecéranlle postos de catedrático, foi sempre vetado polo Gran Duque de Baden, Federico II.
Como un dos académicos alemáns preocupados pola política social contemporánea, Sombart uniuse tamén ó Verein für Socialpolitik (Asociación de Política Social) ao redor de 1888, xunto co seu amigo e colega Max Weber. Esta era, daquela, unha nova asociación profesional dos economistas próximos á Escola Histórica, quen defendían como función principal da economía a procura de solucións aos problemas sociais da época e que iniciaron a grandes escala os estudos estatísticos de asuntos económicos.
En 1903 Sombart aceptou ser editor asociado da revista Archiv für Sozialwissenschaft und Sozialpolitik, onde traballou cos seus colegas Edgar Jaffé e Max Weber. En 1906, Sombart aceptou un contrato a tempo completo na Escola de Comercio de Berlín, unha institución de inferior categoría a Breslau pero que estaba máis próxima á acción “política” que aquela. Aló, xurdiron, entre outros, os volumes que acompañan a Der moderne Kapitalismus, que tratan do luxo,da moda e da guerra como paradigmas económicos. Tamén apareceu en 1906, o seu ''Warum gibt es en den Vereinigten Staaten keinen Sozialismus? (en galego, Porque non hai socialismo en Estados Unidos?)'', un traballo famoso sobre a excepción estadounidense.
Carreira final: o nacionalsocialismo
Durante a República de Weimar, Sombart moveuse cara ó nacionalismo e á dereita representado polo Movemento Revolucionario Conservador, e varias das súas premisas anteriores variaron cara a unha visión máis de acorde ao nacionalsocialismo polo que a súa relación con esa ideoloxía aínda hoxe é moi debatida. Así, mentres a súa obra xa citada, Die Juden und das Wirtschaftsleben (1911), fora cualificada como filosemita no momento da publicación; porén varios investigadores xudeus contemporáneos considerárono como antisemita por mor das consecuencias posteriores.
Legado
O legado de Sombart hoxe en día é difícil de determinar, porque as presuntas afiliacións ao nacionalsocialismo provocaron unha reevaluación obxectiva difícil (mentres que os seus anteriores socialistas o prexudicaron cos círculos máis burgueses), especialmente en Alemaña onde, no seu momento Rosa Luxemburgo o acusara de "apoloxía do imperialismo alemán".
Lista de especies de herbas aromáticas
dereita|thumb|300px|Ilustración do [[poexo.]]
Devin Harris
Atlanta Hawks
O 11 de xullo de 2012, Harris foi traspasado ós Atlanta Hawks a cambio de Marvin Williams.
Pazo dos Deportes de Riazor
Historia
Desde a súa estrea o Pazo ten albergado en dúas ocasións o Mundial de hóckey a patíns: en 1972, cando gañou a selección de España, e en 1988, cando Italia gañou o seu terceiro título, revalidándoo. Tamén se disputaron nel outras grandes competicións deportivas.
Cabalaría (homónimos)
Cabalaría ou cabalería pode referirse a:
I Capuleti e i Montecchi
Esta ópera contén un esiixente papel travestido para a mezzosoprano, como o demostra Se Romeo t'uccise un figlio. A romanza de Giulietta O quante volte expresa o seu amor por Romeo e o seu dilema. A ópera foi composta en seis semanas e tanto o libretista como o compositor empregaron material anterior.
Representacións
A primeira representación de I Capuleti e i Montecchi tivo lugar o 11 de marzo de 1830.
I Capuleti e i Montecchi foi repuesta en 1935, con motivo do centenario da morte de Bellini, en Catania e en 1954 en Palermo, con Giulietta Simionato como Romeo e Rosanna Carteri como Giulietta. En 1966 Claudio Abbado preparou unha versión para La Scala na que un tenor cantou Romeo, Jaime Aragall; o elenco incluíu a Renata Scotto e Margherita Rinaldi alternando no papel de Xulieta e Luciano Pavarotti como Tebaldo. Esta versión foi tamén interpretada en Ámsterdan, Roma e Filadelfia e no Festival de Edimburgo de 1967 mais non se representou máis.
Acto I
Lorenzo arregla que Romeo vaia vela por unha porta segreda. Romeo tenta convencer a Giulietta para que marche con el, mais ela resístese no nome da familia e a honra, declarando que prefire morrer co corazón roto.
Rheged
Fin de Rheged
Despois de que Rheged se incorporou a Northumbria, a antiga lingua cúmbrica foi paseniño substituída polo inglés antigo, ficando o cúmbrico só en zonas remotas. O nome dos galeses na súa lingua, Cymry, sobreviviu, porén, no nome de Cumberland e agora Cumbria.
Souto Nogueira, Parada, Silleda
Souto Nogueira é un lugar da parroquia de Parada no concello pontevedrés de Silleda. No ano 2016 tiña 22 habitantes, deles 11 eran homes e 11 eran mulleres. Isto supón unha diminución no número de habitantes con respecto ao ano 2000.
Xoana de Brabante
Traxectoria
A súa tumba non se erixiu na igrexa do Carme en Bruxelas ata finais da década de 1450, que foi pagada en 1459 polo seu descendente, o duque Filipe o Bo de Borgoña. Aínda que foi destruída no transcurso das guerras revolucionarias francesas, a súa fasquía foi reconstruída a partir de debuxos e descricións de Lorne Campbell, que chegou á conclusión de que a tumba era unha idea de última hora, constituíndo unha peza barata de propaganda para os dereitos dinásticos de Filipe.
Jeanne d'Arc
O filme anterior de Besson, Le Cinquième Élément, tamén protagonizado por Jovovich, foi un éxito da crítica e de recadación, e tivo unha grande influencia na carreira de ambos. Jeanne d'Arc pretendía continuar co éxito e asentar o status de Besson e Jovovich na industria do cine. Porén, recibiu malas críticas, e unha recadación inferior á agardada, conseguindo $67 millóns sobre un orzamento de $60 millóns.
Cabalaría
O termo provén do francés cavalerie e, xeralmente, non se emprega para forzas militares que en lugar de cabalos empreguen outros animais, como mulas, camelos ou, na antigüidade, elefantes.
Umberto Maglioli
Umberto Maglioli nado en Bioglio Vercelli o 5 de xuño de1928 e finado en Monza o 7 de febreiro de 1999, foi un piloto de carreiras italiano. Participou en 10 Grandes Premios do Campionato Mundial de Fórmula Un, debutou o 13 de setembro de 1953. Logrou 2 podios e anotou un total de 3´33 puntos de campionato. Maglioli tamén gañou a Carreira Panamericana en 1954.
Eleccións xerais do Perú de 2011
Os parlamentarios elixidos xuramentaron e asumiron funcións o 26 de xullo de 2011; o Presidente Constitucional da República e os seus vicepresidentes electos fixérono o 28 de xullo de 2011.
Segunda volta
Finalmente, a ONPE proclamou como gañador da elección a Ollanta Humala.
Mancomunidade de Alta Seabra
Concellos integrados
A mancomunidade de Alta Seabra está formada polos seguintes concellos: Hermisende, Lubián, Pías e Porto.
Judas Priest
Judas Priest é un grupo de heavy metal, formado en 1970 en Birmingham por K.K. Downing e Ian Hill. Co paso dos anos convertéronse nunha das bandas máis populares deste xénero, acadando unha grande influencia no Heavy Metal europeo. Non en van son considerados, xunto con Iron Maiden os fundadores do chamado NWOBHM (New Wave of British Heavy Metal).
Están considerados un dos alicerces fundamentais do desenvolvemento do estilo xuntamente con Black Sabbath, e probablemente a primeira banda 100% Heavy Metal posto que o estilo de Sabbath é Heavy Rock. Os seus integrantes reciben a súa inspiración musical basicamente dos grandes do Rock Psicodélico e o Hard Rock, como Cream, Jimi Hendrix, Deep Purple e Led Zeppelin, aínda que desde os seus inicios buscaron un son propio que os diferenciase das bandas da época, desenvolvendo así o son metálico que se desligaba da influencia do blues que tiña Black Sabbath, e que sería seguido polos grupos da New Wave Of British Heavy Metal. Tamén se lles identifica como pioneiros en impoñer un tipo de indumentaria característica do Heavy Metal, como o coiro e os accesorios de metal, vencellados directamente á súa estética. Iso fíxose a través do seu vocalista, Rob Halford que adoptou esta imaxe cada vez que se presentaba en público, inducindo ao resto da banda para que fixesen o mesmo. Venderon máis de 35 millóns de álbums ao redor do mundo.
Formación da banda
Esta formación, (Atkins, Stapenhill, Chataway e Partridge) logran facer a primeira gravación de Judas Priest nun casete de produción propia que incluía dous temas: "We'll Stay Together" e "Good Estafe Woman". A gravación foi do interese da discográfica Inmediate Records que lles serviu para asinar un contrato por tres anos a principios de 1970. Devandito selo era propiedade de Andrew Loog Oldham, o mesmo que uns anos antes descartara para asinar a The Beatles cando daban os seus primeiros pasos, pero que asinou máis tarde a The Rolling Stones. Pouco despois, gravan os seus primeiros temas con eles en miras de realizar o seu primeiro acetato: "Holy is the Man" e "Mind Conception". Al Atkins conserva unha copia de dita gravación, que ía ser o seu primeiro demo oficial chamada "Holy is the Man", e que é unha rareza da banda, xa que nunca foi lanzado oficialmente debido a que o selo discográfico crebou. Isto desalenta aos membros para ese entón do grupo, que se disolve a mediados de 1970.
Judas Priest, imaxe do Heavy Metal
O álbum seguinte, Killing Machine sae ao mercado ese mesmo ano o 9 de outubro de 1978, aproveitando o crecente éxito da banda e a súa facilidade para compoñer temas. A súa portada era clara referencia á xa adoptada imaxe dura de Judas Priest, o coiro e o metal. Temas como "Killing Machine", "Running Wild", "Delivering The Goods", "Rock Forever", "Hell Bent for Leather", mostraban a un Judas Priest cada vez máis pesado. Tamén se realizou o primeiro vídeo da banda, sendo Take on the Word o tema seleccionado para iso. Rob Halford fai referencia a isto nunha entrevista realizada en 1982 para a revista "Heavy Metal Times". A banda continúa as presentacións en vivo por toda Europa, en Inglaterra realizou múltiples presentacións tendo como banda soporte a Lea Heart e servindo de soporte a outras como UFO. Para decembro de 1978, a banda pon na rúa un single ao que titularon "Take on the Word", o mesmo presentaba como lado "A" o tema Take on the Word, e como lado "B" unha gravación en vivo, realizada no Agora Ballroom de Cleveland, Ohio o 9 de maio de 1978 do tema "Starbreaker", o cal permitía escoitar a dureza do son Judas Priest e a enerxía ofrecida pola banda para as súas presentacións en directo. Este single serve como preámbulo a xira de Judas Priest polos escenarios xaponeses, cuxas presentacións son cuidadosamente gravadas en miras de realizar un álbum en vivo.
British Steel, a consagración no mercado
British Steel marcou a definitiva entrada triunfal ao mercado norteamericano para Judas Priest. O álbum situouse no n° 4 nas listas británicas e o 34 nos Estados Unidos, vendendo máis dun millón de copias no seu momento, o que lle deu á banda un disco de Ouro grazas a temas como "Breaking the Law", que se apropiou do posto n° 12 das listas nos Estados Unidos para o mes de maio. En abril "Living after Midnight" alcanzara a mesma posición, e o tema "United" alcanzou o posto 26 no mes de agosto. O álbum presentou temas que se converteron en obrigatorios para as súas presentacións en vivo como "Steeler" "Rapid Fire", "Grinder", así como "Metal Gods", que se converteu no epíteto do grupo, en especial o de Rob Halford "Metal God". Judas Priest foi, o 16 de agosto de 1980, cabeza de cartel para o prestixioso festival "Monsters of Rock" no coñecido Donington Park xunto a Rainbow, Scorpions e Saxon. British Steel foi, quizais, o primeiro disco de Heavy Metal gravado nun formato que incluía cancións con elementos pop. Este feito fixo que a popularidade do disco disparásese, levando á banda ao estrellato e axudando na introdución da NWOBHM nos Estados Unidos.
Screaming for Vengeance e Defenders of the Faith, o regreso ao son duro
Judas Priest seguía crecendo. Defenders of the Faith podería considerarse como o disco que veu reafirmar a Judas Priest como a banda encargada de marcar o norte a seguir dentro do heavy nunha época onde xurdían numerosas bandas que buscaban distanciarse do termo Heavy Metal. En víraa correspondente regresaron aos escenarios europeos. Para esta vira Judas Priest contou con bandas soportes como Quiet Riot e Ted Nugent en Europa e participou no xigantesco festival televisivo “Rock Pop Festival” en Dortmund Westfalenhalle, Alemaña o 18 de decembro de 1984, compartindo honores á beira de Ozzy Osbourne, Krokus, Iron Maiden, Def Leppard e Scorpions entre outros. Para a xira estadounidense contou co soporte de Great White e Saxon, Ese mesmo ano de 1984 sae á venda a primeira biografía oficial da banda, Heavy Duty, escrita por Steve Gett e publicada por Cherry Lane Books.
Painkiller e o xuízo de Judas Priest
esquerda|miniatura|150px|Scott Travis durante a xira Angel of Retribution, en 2005En 1990 Dave Holland deixou Priest alegando problemas persoais, e foi substituído polo ex-batería de Racer X, Scott Travis. Este foi unha influencia decisiva no desenvolvemento do álbum posterior, que abría co tema que lle dá nome, Painkiller (Tranquilizantes) en recordo ao intento de suicidio de Halford, e que empezaba cun demoledor solo de batería de Travis. O álbum máis rápido de Judas Priest, é consideraro o estadio máximo do desenvolvemento do Speed Metal, e unha influencia decisiva para o Heavy Metal europeo que naquela época empezou a engalar, e que máis tarde se convertería en Power Metal. Painkiller, o álbum máis duro, rápido e desgarrador de Priest ata a data, contou coa colaboración de Don Airey e Chris Tsangarides. "Painkiller", "A Touch Of Evil", "Between The Hammer And The Anvil", "Nightcrawler", "Leather Rebel", "Hell Patrol" ou "All Guns Blazing" son os temas máis coñecidos deste álbum. En 1990, durante a xira promocional de Painkiller a traxedia sacudiu a Judas Priest. Dous mozos, drogados e con problemas familiares decidiron suicidarse escoitando a versión de "Better By You, Better Than Me" que se editou no Stained Class. O caso tivo moita repercusión social e nos medios, e levou a xuízo á banda. Finalmente, e tras demostrar o absurdo de intentar matar os seus fans, e a insensatez de acusarlles de provocar dous suicidios cando o ano anterior (1989), Judas Priest recibira o disco de Ouro ao vender medio millón de copias de Stained Class, foron absoltos de todos os cargos por un xuíz de Reno, Nevada.
A saída de Halford e a chegada de Owens: Jugulator e Demolition
Ao disco seguiulle outra monumental xira ao longo e ancho do globo, aínda que algúns concertos, como o planeado para España, foron cancelados a causa do xuízo das letras subliminais. Destaca a soada actuación no festival "Rock In Rio II", que inicialmente ía ser editada en vídeo, pero a cadea de televisión brasileira quedou cos dereitos, imposibilitando á banda facerse con tal documento audiovisual. Nesta época empezaron as primeiras friccións na banda. Rob Halford interesábase por un Heavy Metal alternativo, ao estilo do Groove Metal de Pantera, que foron abreconcertos de Priest no periplo norteamericano. Foi finalmente no Operation Rock And Roll, un festival para celebrar a vitoria na Guerra do Golfo, cando Judas Priest deu carpetazo á súa relación de amizade. Halford abandonou Priest para seguir o seu propio proxecto, Fight, acompañado por Scott Travis, que tras falar con Tipton e Downing pensou que Judas Priest se disolveran para sempre.
E xa en 2001 Judas Priest volveu á carga con Demolition, que para moitos fans foi unha decepción, sendo o álbum do grupo que menos vendeu en todo o mundo, malia temas como "Machine Man", "Feed On Me", "Hell Is Home" e "One On One". Ademais, en 2002 editouse outro álbum en directo, o Live in London, que sería o último disco editado con Tim Owens como vocalista.
Eduardo Gasset Chinchilla
Traxectoria
Fillo de Eduardo Gasset Artime. Sucedeu ao seu pai como deputado a Cortes polo distrito de Padrón entre 1893 e 1898, despois foi elixido polo distrito de Betanzos (1898-1903), polo da Coruña (1903) e polo de Arzúa (1905). En novembro de 1905 renunciou ao escano no Congreso ao ser elixido senador pola provincia da Coruña, permanecendo no posto en sucesivas eleccións ata 1911. Volveu ser elixido deputado a Cortes polo distrito de Padrón en 1914. En 1916 volveu ser elixido senador pola provincia da Coruña e en 1918 foi nomeado senador vitalicio.
Herminio Masantonio
Traxectoria
Comezou a súa carreira futbolística co comezo do profesionalismo na Arxentina en 1931 no CA Huracán, equipo no que xogou doce anos. Tamén xogou no Uruguai no Defensor Sporting e no CA Banfield de novo na Arxentina, onde compartiu dianteira con Armando Farro e Jorge Alcalde.
Kiro Stojanov
Traxectoria
O 20 de xullo de 2005 foi nomeado bispo de Skopje e exarca apostólico de Macedonia.
Esquema Ponzi
miniatura|250px|Foto policial de Charles Ponzi O esquema Ponzi é un unha operación fraudulenta de investimento na que se prometen anormalmente altos réditos a custa do capital procedente de novos investidores máis que dos beneficios reais da operación. Constitúe unha forma sofisticada do venda piramidal que forma unha burbulla económica destinada ó colapso.
Calibre
O calibre é o diámetro interior de moitos obxectos ocos, coma tubos, condutos ou canos. Provén do francés calibre, este do árabe qālab, este do pelvi kālbod e este do grego καλόπους, que significa molde.
Dalmacio Bragado
A súa loita sindical ata o golpe de estado de 1936
En 1936 era vicepresidente do sindicato de boteiros da CNT. Co golpe de Estado do 18 de xullo de 1936 foi detido. Xulgado en Vigo por rebelión militar, foi condenado a cadea perpetua. Logo da morte de Franco, interveu na reorganización do Comité Regional de Galicia da CNT en Vigo, xunto a José Luís Quintas Figueroa, Víctor Francisco Cáceres e Jaime Garrido Vila.
Cromosoma 15
O cromosoma 15 humano é un dos que ten organizador nucleolar (NOR), zona onde se encontran xenes repetidos en tándem dos ARNr. Arredor dos organizadores nucleolares orixínanse os nucléolos. Os organizadores nucleolares están na zona da constrición secundaria do cromosoma.
Xenes
Algúns dos xenes situados no cromosoma 15 son:
Síndrome de Prader-Willi
A síndrome de Prader-Willi  é causada pola perda de xenes activos nunha parte específica do cromosoma 15, a rexión 15q11-q13. As persoas normalmente teñen dúas copias deste cromosoma en cada célula diploide, unha copia procedente de cada proxenitor. A síndrome de Prader-Willi dáse cando a copia paterna desapareceu parcial ou totalmente.
Outras condicións cromosómicas
Outros cambios no número ou estrutura do cromosoma 15 poden causar atraso mental, atrasos no crecemento e desenvolvemento, hipotonía, e características faciais distintivas. Estes cambios inclúen unha copia extra de parte do cromosoma 15 en cada célula (trisomía 15 parcial) ou a perda dun segmento do cromosoma en cada célula (monosomía parcial 15). Nalgúns casos, varios nucleótidos foron delecionados ou duplicados.
Adolfo Víctor Calveiro
Traxectoria
Despois de que o seu fillo Isauro decidiu radicarse en Madrid, e María do Carme, a filla, logo dunha breve estancia na aldea paterna marchou aos Estados Unidos, en 1969 decidiu marchar de Cuba coa súa muller. Logo dunha visita a Dornelas e Madrid marcharon a Nova Jersey, onde Adolfo faleceu oito anos despois. Está enterrado no cemiterio Holy Cross de Nort Arlington.
Resurs
Resurs-P
Os satélites Resurs-P están baseados no Resurs-DK 1 e usan un sistema de cámaras cunha resolución de 1 m. A bordo levan tamén o sistema AIS de seguimento e recepción de sinais de buques.
Traxedia grega
Esquilo: a codificación
Sería Esquilo quen fixou as regras fundamentais do drama tráxico. Atribúeselle a introdución de máscaras e coturnos. Por outra banda, con el a traxedia empeza a ser unha triloxía. Ao introducir un segundo actor, fai posíbel a dramatización dun conflito. A representación da traxedia asume unha duración definida (do amencer á posta do sol, tanto na realidade como na ficción), e no mesmo día represéntase a triloxía, na cal as tres partes están relacionadas coa mesma historia.
O realismo de Eurípides
A innovación absoluta do teatro de Eurípides, con todo, áchase no realismo co cal o dramaturgo traza a dinámica psicolóxica dos personaxes. Os heroes descritos nas súas obras xa non son os resoltos protagonistas dos dramas de Esquilo e Sófocles, senón que a miúdo son persoas problemáticas e inseguras, moi afastadas do modelo do heroe clásico. De feito estes continúan procedendo do mundo do mito, pero o seu comportamento é o de seres humanos, asediados en moitos casos pola tolemia, a perversidade ou un desexo de vinganza que poden parecer monstruosos. Non é, pois, frecuente atopar en Eurípides os personaxes luminosos da traxedia sofocleana, xa que o sufrimento e as humillacións que experimentan aféctanlles no máis fondo da súa alma. Esta é a razón pola que sexan tan importantes as mulleres (ás veces, mesmo estranxeiras), os escravos e as vítimas das guerras.
Estrutura da traxedia
Prosegue a párodos que son cantos a cargo do coro durante a súa entrada na "orchestra" ὀρχήστρα, polo lateral esquerdo. Nesta parte realízase un canto lírico, onde se dan danzas de avance e retroceso; utilízase o dialecto ático, máis adecuado aos cantos corais debido á súa musicalidade.
Sucre (homónimos)
Xeografía
🇨🇴
🇻🇪
Traxedia grega
Sófocles
De aproximadamente cento trinta obras entre traxedias e dramas satíricos chegaron ata os nosos días sete traxedias:
Zaquesazipa
Zaquesazipa, tamén coñecido como Sagipa, foi o quinto e derradeiro zipa de Bacatá, que hoxe é a actual capital de Colombia, Bogotá. Era irmán do anterior Zipa, Tisquesusa, pero a facción máis tradicionalista da sociedade muisca do zipazgo considerouno un usurpador do trono, xa que o sucesor lexítimo era o seu sobriño, o psihipqua (príncipe de sangue) Chiayzaque, cacique de Chía.
Nantes ARH
O Nantes Atlantique Rink Hockey, ou NARH é un dos dous equipos de hóckey a patíns da localidade de Nantes (Países do Loira) xunto con Association Sportive de Toutes Aides) e un dos catro clubs da área da cidade xunto coa Amicale Laïque des Couëts de Bouguenais e a Amicale Laïque de Saint Sébastien.
Adolfo Campos Panadeiros
Traxectoria
En novembro de 2015 foi detido no marco da Operación Qatedra, pedindo días despois a súa baixa como militante do PP, e continuando na alcaldía como non adscrito, se ben volveu a encabezala candidatura popular no 2019.
Vida persoal
Casou con María Vázquez Diéguez e foi pai de Adolfo, Mónica e Alejandro Campos Vázquez.
Luís II de Hesse
Luís II de Hesse, nado en Darmstadt o 26 de decembro de 1777 e finado na mesma cidade o 16 de xuño de 1848, foi un aristócrata centroeuropeo. Foi o gran duque de Hesse e do Rin de 1830 a 1848.
Petr Nečas
Primeiro Ministro
Debido á renuncia de Topolánek como líder parlamentario do partido o 1 de abril do 2010, Nečas converteuse no líder interino do partido e o 13 de abril asumiu formalmente os poderes de Presidente do Partido Democrático Cívico ata que se celebre o próximo Congreso do partido que deberá elixir un líder definitivo. Na súa condición de líder temporal debeu encabezar a candidatura do partido para as eleccións parlamentarias do 28 e 29 de maio do 2010.
Branca de Castela
Traxectoria
Como consecuencia do tratado de Le Goulet, Filipe II Augusto de Francia e Xoán I de Inglaterra acordaron que o herdeiro ao trono de Francia, o futuro Luís VIII, casase cunha infanta de Castela. Os embaixadores de ambos os reinos en 1199 levaron a cabo as negociacións para o matrimonio e en 1200, a xa anciá Leonor de Aquitania, desprazouse a Castela, onde reinaba a súa filla Leonor, para coñecer as súas netas e decidir cal sería a futura «raíña da Flor de Lis». A intención orixinal era levar como prometida do príncipe Luís a entón filla máis vella solteira dos reis de Castela, Urraca, pero ao final Leonor escolleu a súa segunda neta Branca, xa que ao seu parecer, esta infanta encaixaría mellor na corte de Francia. Con apenas doce anos a infanta Branca despediuse dos seus pais e irmáns e emprendeu viaxe coa súa avoa cara a Francia e pouco despois, o 22 de maio de 1200 celebrouse a voda co herdeiro da coroa.
Ascendencia
Antergos de Branca de Castela
Xeografía de Nova Zelandia
Xeoloxía
miniatura|Hau moitas formacións de [[rochas sedimentarias kársticas que chaman a atención turística como as Rochas Pancake.]] Nova Zelandia sitúase no límite entre dous placas tectónicas, a Placa do Pacífico e a Placa Australiana. Isto provoca o vulcanismo a través de todas as illas, especialmente a Illa Norte. O país fai uso do seu moderado vulcanismo producindo enerxía calórica e eléctrica en numerosas plantas hidrotermais. Nova Zelandia é capaz de prover toda a electricidade necesaria dada a cantidade de enerxía da auga na Illa Sur e a enerxía volcánica na Illa Norte. Algúns sitios volcánicos son tamén famosos destinos turísticos, como os géyseres de Rotorua. As dúas placas tamén provocan regulares terremotos aínda que polo xeral non son graves.
Clima
O índice UV en Nova Zelandia pode ser moi alto nalgúns lugares e extremo nos momentos máis cálidos do ano no norte da Illa Norte. Isto débese en parte á relativamente baixa contaminación do aire no país, comparado con moitos outros países.
Ambiente
Problemas actuais son a deforestación e a erosión do chan. A flora e a fauna nativas está fuertemente danada por especies invasivas.
Robert Oppenheimer
Traballo educativo
Traballou estreitamente co gañador do Premio Nobel de Física Ernest Lawrence e os pioneiros do ciclotrón, axudándolles a comprender os datos que conseguían coas súas máquinas no Laboratorio Nacional Lawrence Livermore. En 1936 Berkeley ascendeuno a profesor a tempo completo cun salario de 3300 $ ó ano. A cambio disto pedíronlle que limitase as súas clases en Caltech, polo que tiveron que chegar a un compromiso no que Berkeley o liberaría durante seis meses cada ano, o suficiente como para que impartise clases durante un semestre en Caltech.
Traballo científico
Tamén fixo contribucións destacadas no campo da radiación cósmica e comezou o traballo que posteriormente derivaría na descrición do efecto túnel. En 1931 escribiu xunto o seu estudante Harvey Hall o artigo "Relativistic Theory of the Photoelectric Effect", no que, baseándose en probas empíricas, disputou a afirmación de Dirac de que dous dos niveis de enerxía do átomo de hidróxeno teñen a mesma enerxía. Seguidamente, un dos seus estudantes de tese doutoral, Willis Lamb, determinou que isto era a causa do que se coñecería posteriormente como o efecto Lamb, polo que Lamb recibiu o Premio Nobel de Física en 1955.
Vida privada e política
Tatlock rompeu con Oppenheimer en 1939 tras unha relación tempestuosa. En agosto dese mesmo ano coñeceu a Katherine ("Kitty") Puening Harrison, unha estudante radical de Berkeley e antiga membro do Partido Comunista. Harrison xa estivera casada tres veces anteriormente. A súa primeira relación tan só durou uns poucos meses. O seu segundo marido foi Joe Dallet, un membro activo do Partido Comunista, que falecera na Guerra civil española. Tras isto Kitty volveu ós Estados Unidos, onde obtivo un grao en botánica na Universidade de Pensilvania. Alí casou con Richard Harrison, médico e investigador, no ano 1938. En xuño de 1939 Kitty e Harrison trasladáronse a Pasadena. Alí Harrison converteuse no xefe de radioloxía do hospital local mentres que ela se apuntou como estudante de grao na Universidade de California. Oppenheimer e Kitty suscitaron un pequeno escándalo ó durmir xuntos tras unha festa de Tolman, e ela pasou o verán de 1940 con Oppenheimer no seu rancho de Novo México. Finalmente pediulle o divorcio a Harrison cando soubo que se quedara embarazada. Este negouse, polo que ela pediu e obtivo un divorcio instantáneo en Reno, e casou con Oppenheimer o 1 de novembro de 1940.